Christopher Frederiksen skal spille endnu en sæson for de nordjyske pirater.

Metal Ligaens tophold Aalborg Pirates har lørdag forlænget Christopher Frederiksens kontrakt for den kommende sæson. Den 22-årige Christopher Frederiksen er, i følge Aalborg Pirates’ sportschef, Ronny Larsen, en eftertragtet spiller i den danske liga og er tiltænkt en stor rolle på holdet. I denne sæson har Christopher Frederiksen lavet 13 point i 16 kampe. - Jeg er utrolig glad for at være i Aalborg Pirates, og jeg brænder for at være med i dette projekt. Jeg udvikler mig dagligt og derfor har trænerteamet betydet en stor del i mit valg om at blive i Aalborg, siger Christopher Frederiksen. I øjeblikket er Christopher Frederiksen ramt af en knæskade, men han er snart tilbage på isen, oplyser klubben.